Туристически новини за Откриват Пловдивски джаз вечери\nТуристически новости и статии за Откриват Пловдивски джаз вечери.\nТри вечери на джаз музика в столичния Южен парк11.05.2017Събитието ще се състои на 7, 8 и 9 юли, а фестивалът ще открият Dirty Loops....\nВарна открива майския салон на изкуствата с джаз07.05.2013Любителите на джаз музиката ще бъдат приятно изненадани от изпълненията на пловдивския джаз-септет, с вокал Петър Салчев....\nСпектакълът Бохеми се завръща на пловдивска сцена18.11.2014Постановката Бохеми се завръща на пловдивска сцена след дълго европейско турне. Тя ще бъде представена на 22 ноември и 20 декември в Държавната опера на града под тепетата....\nДжаз фестивал в Банско06.08.2011Официално фестивалът ще бъде открит на 8 август от Васил Петров и бигбендът на БНР. Следват изпълненията на Джаки Райъни и Лари Вукович. На 9 август първи на сцената ще са сърбите от Coffee Ball....\nПловдивските тепета - еквивалент на седемте чакри27.04.2015Пловдив е един от петте живи града в Европа заедно с Париж, Рим, Атина и Лисабон. Седемте тепета като енергийни центрове са еквивалент на седемте чакри в нашето тяло. Това заяви експертът по духовни практики...\nЗапочват пловдивските Празници на Стария град13.09.2017Между 18 и 24 септември в Пловдив ще се проведат Празници на Стария град. Мотото тази година е Вдъхновение, като художествените експозиции ще бъдат съчетани с фолклорни изпълнения. Представленията са с начален час 19...\nВ шест реки в Пловдивско риболовът е забранен31.01.2010Министерството на земеделието и храните забрави риболова в шест реки в област Пловдив. Причината е, че в момента се извършва зарибяване, както и опазването на биологичното разнообразие в района. Любителите на риболова...\nПловдивска къща за гости попадна в международна класация15.12.2014Къща за гости в град Пловдив попадна в международна класация за 10-те най-добри и нискобюджетни обекта в света. Класацията е изготвена за отминаващата 2014-та година, предава ЕкономикБг. Подборът в Top 10 best value...\nПловдивски хостел е сред 10-те най-добри в света02.04.2014В цената са включени домашно приготвени закуска и вечеря. 4....\nХасково изпраща лятото с джаз27.09.2013Повече от петнадесет години град Хасково изпраща лятото с джаз. По традиция всеки септември в града се провежда Фестивалът Haskovov Jazz. Музикалният форум се утвърди като един от авторитетните джаз форуми....\nБургас кани всички на джаз06.07.2014След това гостите на Джаз в Бургас ще се потопят в изпълненията на бургаския духов оркестър на откритата сцена Охлюва. В последствие на сцената ще се качат Стоян Янкулов-Стунджи и други изпълнители....\nНационална джаз среща в Русе20.11.2013Националната джаз среща е открита за музиканти и джаз формации не само от България, но и за гости от други държави. Събитието е част от Есенният салон на изкуствата в град Русе....


Как да вярваме в Бог: Господи, трудно ми е да говоря с хората за Исус (Тихият Приятел - The Silent Friend)\nГосподи, трудно ми е да говоря с хората за Исус (Тихият Приятел - The Silent Friend)\nМнозина казват, че познават Исус, те пишат за Христос, те правят жертви, те се молят в Неговото име. Днес те го виждат в Индия, утре в Германия. Някои от тях го приемат като философ, а други като революционер или първият социалист в историята. Някои хора Го приемат като въплъщение на Бог, но много малко го приемат като личен Спасител, като изкупление за тяхната вина. Ето защо бих искал Боже, да ми кажеш за Исус.\n"Исус и Аз сме едно (52). Със Святия Дух, Ние сме Божии. Ние сме три различни личности, но Ние Сме Едно Духовно Същество (53). Тази реалност сега е неразбираема за вас, но когато умът ви се промени, ще разберете напълно това (54). Въпреки това аз ще се опитам да го обясня на вас чрез един пример: Вие сте ум (душа), тяло и дух. Тези три елементи са добре дефинирани и не може да бъдат отделени, без един от тези елементи сте нищо, вие също сте.. малка "троица".\n(52) Аз и Отец едно сме. (Йоан 10:30)\n(53) Издигнаха единодушно глас към Бога и рекоха: Владико, Ти си Бог, Който си направил небето, земята, морето и всичко що е в тях, Ти чрез Светия Дух, говорещ чрез устата на слугата Ти, баща на Давида, си рекъл: - "Защо се разяряваха народите, И людете намисляха суети? Опълчваха се земните царе, И управниците се събираха заедно, Против Господа и против Неговия Помазаник". (Деяния 4:24-26)\n(54) Защото сега виждаме нещата неясно, като в огледало, а тогава ще ги видим лице с лице; сега познавам отчасти, а тогава ще позная напълно, както и съм бил напълно познат. (1 Кор. 13:12)\n„Исус Христос стана плът. За кратко време Той е беше напълно Бог и човек, така идеален съюз, идеален посредник между човека и Бога (56).\nТой е създател на всичко, и без Него нищо не е направено (57).\nЧовек сам не може да бъде спасен от Божественото осъждение (58). Всеки човек е отговорен за собствения си живот и за своите грехове (59). За всяко престъпване на закона има наказание (60).“\n(55) Словото стана плът и пребиваваше между нас; и видяхме славата Му, слава като на Единородния от Отца, пълно с благодат и истина. Никой, кога да е, не е видял Бога. Единородният Син, който е в лоното на Отца, Той Го изяви. (Йоан 1:14,18)\n(56) Като имаме велик Първосвещеник Исуса, Божия Син, Който е преминал до най-високите небеса, нека държим това, което сме изповядали. (Евреи 4:14)\n(57) Всичко това чрез Него стана; и без Него не е ставало нищо от това, което е станало. (Йоан 1:3)\n(58) Чрез никой друг няма спасение, защото няма под небето друго име (Исус) дадено между човеците, чрез което трябва да се спасим. (Деяния 4:11)\n(59) А вашата кръв, кръвта на живота ви, непременно ще изискам; ... и от човека, да! от брата на всеки човек, ще изискам живота на човека. Който пролее човешка кръв, и неговата кръв от човек ще се пролее; защото по Своя образ направи Бог човека. (Битие 9:5-6)\n(60) Но ако някой съгреши с надменна ръка (не от незнание), .... той показва презрение към Господа; тоя човек ще бъде изтребен измежду людете си. (Числа 15:30)\n„Аз не съм като хората, нищо не подминавам; Поради моята правда (справедливост), трябва да се осъди всяко зло действие. Нищо не може да поправи нещата. Никое човешко усилие не може да компенсира греха (61); без проливането на кръв няма опрощаване на греха (62). Това е законът, който Аз установих, правдата трябва да съществува. Ако грехът може да бъде простен без кръв, всички без разлика трябва да бъдат спасени, включително Сатана, защото той е също от моите създания, както човека е, и подлежи на осъждение. Ако това беше така, нямаше да има справедливост и злото щеше надделее; Това е точно това, което се случва в момента на земята, където правосъдието се определя от хората.\nЗатова Аз реших да унищожа беззаконието.“\n(61) Защото по благодат сте спасени чрез вяра, и то не от сами вас; това е дар от Бога; не чрез дела, за да се не похвали никой. (Еф. 2:8-9)\n(62) И почти мога да кажа, че по закона всичко с кръв се очиства; и без проливането на кръв няма прощение. (Евр. 9:22)\n„Това, което се опитвам да кажа, е, че проливането на кръв за греха на всеки отделен човек е необходимо за Божията справедливост. Някой трябва да плати за греха на човека, за да го спаси от неизбежното осъждение (63). Някой, който не трябва да плаща за собствения си грях, който е свят и чист. (64). Исус е единственият без грях (65); Той може да плати за някой друг."\n(63) Защото Бог толкова възлюби света, че даде Своя Единороден Син, за да не погине ни един, който вярва в Него, но да има вечен живот: (Йоан 3:16)\n(64) Защото не е възможно кръв от юнци и от козли да отмахне грехове. Затова Христос, като влиза в света, казва: - "Жертва и принос не си поискал, Но приготвил си Ми тяло; Всеизгаряния и приноси за грях не Ти са угодни. Тогава рекох: Ето, дойдох, (В свитъка на книгата е писано за Мене), Да изпълня Твоята воля, о Боже". (Евр. 10:4-7) (65) Защото нямаме такъв първосвещеник, Който да не може да състрадава с нас в нашите немощи, а имаме Един, Който е бил във всичко изкушен като нас, но пак без грях. (Евр. 4:15)\n„Както знаете, ако Христос не беше умрял на кръста, ако Той не беше осъден за вината ни, и ако не беше възкресен от мъртвите (66), никой не може да бъде спасен и никой не може да се нарече син на Бога днес."\n(66) Ако Христос не е бил възкресен, то празна е нашата проповед, празна е и вашата вяра. (1 Кор. 15:16)\nГосподи, дори и в християнска страна като Италия, никой не изглежда да си мисли, че Ти скоро ще се върнеш (67). Но Словото Ти говори толкова ясно за завръщането Ти. (68) Страхувам се да говоря с хората за тези неща, защото аз се боя, че ще се подиграят мен, но си давам сметка, че това вече се е случило с апостолите (69). Разбирам, че това е много важно, да кажем на хората за завръщането Ти. Какво мога да направя, за да се направи това ясно във времето в което живеем сега?\n(67) И като се взираха към небето, когато възлизаше, ето, двама човека в бели дрехи застанаха при тях, които и рекоха: Галилеяни, защо стоите та гледате към небето? Тоя Исус, Който се възнесе от вас на небето, така ще дойде както Го видяхте да отива на небето. (Деяния 1:10-11)\n(68) А за годините и времената, братя, няма нужда да ви се пише; защото вие добре знаете, че Господният ден ще дойде като крадец нощем. (1 Сол. 5:1-2)\n(69) Где е мъдрият? Где книжникът? Где е разисквачът на този век? Не обърна ли Бог в глупост светската мъдрост? Защото, понеже в Божията мъдра наредба светът с мъдростта си не позна Бога, благоволи Бог чрез глупостта на това, което се проповядва, да спаси вярващите. Понеже юдеите искат знамения, а гърците търсят мъдрост; а ние проповядваме разпнатия Христос, за юдеите съблазън, и за езичниците глупост; ...Защото Божието глупаво е по-мъдро от човеците, и Божието немощно е по-силно от човеците. (1 Кор. 1:19-25)\n"Ако оставиш другите да ти влияят, ще станеш роб на тяхната преценка (70). Това не е нещо ново: хората не са повярвали на истината в миналото, Моето разпъването на кръста го показва, и сега нещата са дори по-лоши (71). Всичко, което хората трябва да знаят за Мен е написано в Библията.“\n(70) Защото това е благоугодно, ако някой от съзнанието за Бога претърпява оскърбления, като страда несправедливо. (1 Петър 2:19)\n(71) Защото ще дойде време, когато няма да търпят здравото учение; но понеже ги сърбят ушите, ще си натрупат учители по своите страсти, и като отвърнат ушите си от истината, ще се обърнат към басните. (2 Тим. 4:3-4)\n„Повярвалите в Мен имат задължението да направят Моето послание за спасение известно на всички (72).\nПо никакъв начин Словото не може да бъде променено (73); естеството на истината не може да бъде променена, за да бъде по-приемлива за човека. Аз само изисквам Евангелието да се проповядва и Аз ще се погрижа за останалото (74).“\n(72) Когато кажа на беззаконника: Непременно ще умреш; а ти не го предупредиш, и не говориш за да предпазиш беззаконника от беззаконния му път та да спасиш живота му, оня беззаконник ще умре в беззаконието си; но от твоята ръка ще изискам кръвта му. Обаче, ако предупредиш беззаконника, но той не се върне от беззаконието си и от беззаконния си път, той ще умре в беззаконието си; а ти си избавил душата си. Пак, ако се върне праведникът от правдата си и извърши беззаконие, като Аз поставя препънка пред него, той ще умре; понеже ти не си го предупредил, той ще умре в греха си, и правдата, която е вършил, няма да се помни; но от твоята ръка ще изискам кръвта му. Но ако предупредиш праведника за да не съгреши, и праведникът не съгреши, той непременно ще живее, защото се е свестил; и ти си избавил душата си. (Езекиил 3:18-21)\n(73) Аз свидетелствувам на всекиго, който слуша думите на пророчеството в тая книга: Ако някой притури на тях, Бог ще притури върху него язвите, написани в тая книга, и ако някой отнеме от думите на тая пророческа книга, Бог ще му отнеме дела от дървото на живота и от светия град, които са описани в тая книга. (Откровение 22:18-19)\n(74) Аз насадих, Аполос напои, но Господ прави да расте. И тъй, нито който сади е нещо, нито който пои, а Господ, Който прави да расте. (1 Кор. 3:6-7)\n"Моето второ идване ще стане точно както е описано в Евангелието и в посланията на Новия Завет. За внимателния читател Писанието посочва, че Моето завръщане е важно за всяко човешко същество. Когато Аз се завърна да грабна светиите на моята църква (75), за цялото човечеството и по-специално за Израел, времето на трудности ще започне. (76)"\n(75) Защото това ви казваме чрез Господното слово, че ние, които останем живи до Господното пришествие, няма да предварим починалите. Понеже сам Господ ще слезе от небето с повелителен вик, при глас на архангел и при Божия тръба; и мъртвите в Христа ще възкръснат по-напред; после ние, които сме останали живи, ще бъдем грабнати заедно с тях в облаците да посрещнем Господа във въздуха; и така ще бъдем всякога с Господа. (1 Сол. 4:15-17)\n(76) Защото тогава ще има голяма скръб, небивала от началото на света до сега, и каквато не ще има. И ако да не се съкратяха ония дни, не би се избавила ни една твар; но заради избраните, ония дни ще се съкратят. (Матей 24:21-22)\n„Моето завръщане ще бъде неочаквано и не разбрано, както стана при първото Ми идване (77).\nИ като преди две хиляди години, тези, които трябваше да Ме разпознаят, Ме разпънаха, за пореден път хората няма да разберат. Нищо ново няма под слънцето. (78)."\n(77) А за оня ден и час никой не знае, нито небесните ангели, нито Синът, а само Отец. И както бяха Ноевите дни, така ще бъде пришествието на Човешкия Син. Защото, както и в ония дни преди потопа, ядяха и пиеха, женеха се и се омъжваха, до деня до когато Ной влезе в ковчега, и не усетиха, до като дойде потопът и завлече всички, така ще бъде и пришествието на Човешкия Син. (Матей 24:36-39)\n(78) Каквото е станало, това е, което ще стане; И каквото е било извършено, това е, което ще се извърши; И няма нищо ново под слънцето. (Еклесиаст 1:9)\nКнига: Тихият Приятел, Глава 6\nПубликувано от Plamen Shopov в 18:58 ч.\nГосподи, трудно ми е да говоря с хората за Исус (Т...


02:07 | Понеделник | 21.09.2020\nIn Memoriam: акад. Благовест Сендов\nАкад. Благовест Сендов: Не може човек да бъде изграждан само за да стане винтче в някакъв бизнес...\nС акад.Благовест Сендов разговаря Валентина Петкова\n- Академик Сендов, какво става с образованието ни - държавни университети са застрашени от фалит, всеки пети студент отпада от висшите училища, умни млади хора отиват да учат в чужбина и не се връщат?\n- Нали сме свободна икономика, а по същество нищо не е свободно на този свят абсолютно. Ако не се контролират, процесите стигат до задънена улица. Към плановата икономика се отправиха толкова проклятия, а кой може да очаква някакъв резултат, ако няма план за действие. Лудостта на революцията е да се унищожава всичкото каквото е било. А сега дайте да правим реформи. Много от управляващите смятат, че БАН трябва да се реформира, за да й се дадат пари. Но как да се реформира академията без пари?\nСледя отблизо какво става с образованието в чужбина и виждам, че целият демократичен свят има страхотен проблем.\n- От какво е породен той?\n- Причините са различни, но най-вече от това, че на образованието се гледа като на бизнес и се организира по бизнес модел. Бизнесът е светая светих. Но има неща, които, ако станат бизнес губят своя смисъл. Не може човек да бъде изграждан само, за да стане винтче в някакъв бизнес. Хората се раждат, за да живеят нормален добър живот.\n- Откъде идват недостатъците на висшето образование?\n- От това, че обърнаха и държавните университети в предприятия. Ректорите, които са почтени хора, говорят единствено за бюджет и за пари. На 24 май ректорът на СУ проф. Атанас Герджиков каза пет приказки само за това, че няма пари. Бил съм ректор на СУ в друго време, но с пари не съм се занимавал. Имаше счетоводители, имаше Министерство на финансите, което определяше бюджета, ние се борихме да открием нова специалност, за място за доценти и професори и парите идваха автоматично от държавата.\n- Сега обаче държавата не дава.\n- Защо тогава даваше, а сега не дава? Къде отиват тези пари? Според мен погрешно се смята, че всяка човешка дейност е бизнес. Всеки си прави бизнес план колко пари ще вземе. Когато една специалност дава по-малко, ще изберем други специалности и т.н. Навъдиха се и много частни инициативи в образованието. Аз не съм против това, но погледнете как се прави в чужбина. В Америка едни от най-престижните университети са частни. Те обаче са изградени от хора, които са дали огромни дарения, за да помогнат на обществото. Тези университети вече са израснали с традиции, които не се нарушават. А тук никой не е дарил 10 милиарда, за да се основе университет. Намират се пари, за да се печелят още пари. А образованието и здравето на хората не са бизнес.\n- Доколко притеснително е, че огромен брой от студентите не завършват висшето си образование?\n- Това не е толкова страшно. Въпросът е за каква сметка е това. Понеже сега университетът е предприятие, това се смята за брак. По-лошо е, ако всеки, който влиза в университета, излиза. Още по-страшно е, ако си платиш. Големият проблем е спадът на качеството в образованието. Професорите, доцентите, преподавателите не са свободни по съвест да оценяват. Те трябва да се съобразяват, че ако скъсат един студент, ще намалят броя им и ще си отрежат заплатите. Любопитното е, че в Америка сега има страхотно брожение против тестовете.\n- Защо тогава ние въвеждаме тестовете като суперсистема?\n- Тестовата система е начин да се измери качеството на обучението - това е презумпцията. Обаче не всяко мерене дава представа за това, което ние смятаме, че мерим. За такива абстрактни неща мерките са много трудни. Какво става? Ако учениците на един учител получават добри оценки по тестовата система, неговата заплата се повишава. Ако получават по-ниски оценки, се намалява. Тогава учителите учат учениците да решават тестове, а не да получават знания. Мой колега наскоро ми каза - сега ако решаваш кръстословица, ще я решиш 10 пъти по-бавно от моята секретарка, която цял ден това прави. Значи трябва да имаш 10 пъти по-малка заплата от нея.\nОбучението е даване на знания и възпитание. То е изграждане на личността. Казва се „възпитаник“ на еди кой си университет, а не „обученик“.\n- Вие какво влагате в понятието възпитание?\n- Възпитание е изграждане на личността. Качеството на живота в една страна се определя не само от това колко са чисти улиците, а и колко са чисти отношенията между хората. Когато някой те блъсне, следва да се извини. Възпитанието е как да се държи човек, как да се облича, как да се отнася към хората. Възпитава се вкус към музика, към изобразително изкуство, към елегантни движения...\n- Възпитанието не е ли работа на семейството?\n- Абсолютно не съм съгласен. Семейството дава една част - любов към майката, бащата, към рода... В семейството не се разглежда отношението към държавата, към нацията, към другите хора. Колко са семействата, в които знаят как се държи правилно лъжицата и вилицата? Колко от младите момчета знаят, че най-долното копче на едноредния костюм не се закопчава?\n- Защо нашите деца в чужбина показват завиден успех, а тук образованието ни не върви?\n- Това е парадокс. Нашите деца, които отиват в чужбина, са първи. В Масачузетския технологичен институт - едно от най-търсените висши учебни заведения в света, броят на българските студенти е по-голям, отколкото студентите от Великобритания.\n- На кого браво? Браво на нашите учители, които са ги подготвили срещу жълти стотинки. Браво за Америка, че ще ги обучи и ще си ги прибере. А браво за нас има ли? Няма. Това означава, че първо, българите са способни хора. В България все още има много истински учители, които работят за идеята. Те подготвят каймака, който отива в чужбина. Америка би трябвало да ни плаща повече от 1 млрд. на година, за това, че там отиват най-талантливите ни младежи. Такива спогодби обаче няма, защото те се правят от силните държави.\n- Как може да се реши този въпрос?\n- Не можем да забраним на хората да отиват в чужбина. Трябва да се урегулират нещата. Не може близо 30 години заплатите ни да бъдат десет пъти по-малки, отколкото на други места. Много голямо внимание трябва да се обърне и на най-долния слой. Държавата трябва да се погрижи за младежите, които нямат средства и не учат. Демокрацията не е всеки да си прави каквото иска. Тези деца трябва да бъдат обхвани и ако до 14 години не са в училище - да отиват в казарма.\n- Наистина ли мислите, че това е възможно?\n- Моят девиз е: „Всичко може да стане на този свят, но не всеки може да го направи.“ Защо да не може да има закон, че навършили 15 години момчета и момичета, ако не са в училище, отиват за две години в казарма, която ще се нарича образователна служба.\nПърво да се възпитат, защото организираното обучение е възпитание. Само че тази казарма не трябва да е като предишната, а да бъде организирана по подходящ начин. Но с всички атрибути на строгостта и възпитанието. Може ли сега да има повече неграмотни, отколкото имаше след 9 септември 1944 г.! Като оставиш един 16-годишен млад човек без образование и работа, ще стане проститутка или крадец... Трябва да се започне и с издигане статуса на учителите. Все още не сме убили гена. Ако България иска да направи нещо видимо в света, то е да увеличи 10 пъти разходите за образование. Защо да не помечтаем?\n- Каква трябва да е заплатата на учителя?\n- Заплатата на учителя трябва да е равна на депутатската. В едно село учителят трябва да получава повече от кмета. Той трябва да е независим и няма нужда постоянно да го проверяват, след като той има самочувствие.\n- Имате ли впечатление от тазгодишните матури?\n- Преди дни погледнах тестовете за матурите в седми клас. Те са измислици, гатанки. Питат те и дават отговора - А, В, С или D. Като кажеш D, без да мислиш, 25% си улучил. Какво е това? Тестовете не са универсален метод за оценка. Те са използвани не от вчера. Но както бизнесът стана единственият модел за организация на една дейност, така и тестовете станаха единствени. Каква е целта? Всички да минат по еднаква мярка. Да не може един учител да завиши бележките на учениците си. Това е недоверие към учителя. Навремето учителят беше личност, не можеш да го подкупиш да ти пише 5, когато си за 3. А сега може не да го подкупиш, а да го купиш. Учителят няма авторитет - не защото не го заслужава, а защото обществото го оценява така.\nВ университетите образованието по педагогика трябва да е безплатно. В България няма научен институт по образованието. Колко пъти обръщам внимание и в БАН. При тази динамика има нужда от изследователска дейност. Как с тези деца от ромски произход трябва да се постъпи, за да се ангажират. Аз имам опит от едно време, те са много ентусиазирани, ако ги хванеш с игри, рисуване, танци, музика и т.н. Какви експерименти се правят у нас в образованието? Само с писане на учебници, за да се вземат пари.\nНеобходимо е и да се възпита любов към работа със земята.\n- Защо мислите, че това е важно?\n- Защото децата не знаят откъде идват зеленчуците и плодовете. В Дания всеки полицейски участък има зеленчукова градина. Смяната на дейностите обогатява човека. Знаете ли какво значи да посеете нещо, да го видите как расте и да имате възможност да го изменяте и окастряте. Там се вижда, че ако оставите нещо да расте както си иска, няма да стане това, което очаквате. В Библията е казано, че ако лозницата не се кастри, не дава грозде. Нещата, които се пишат по светите книги, не са дошли от въздуха, това е опит, това е мъдрост.\n- Вие не за първи път се позовавате на Библията. Още се помни цитата ви в началото на демокрацията: „Всички съгрешихме и всички вкупом ненужни станахме.“\n- Навремето у нас беше закон - не можеш да си легнеш, преди да прочетеш глава от Библията. Почти я знам наизуст. Сега няма нужда от това... Става ми смешно като кажат - тази книга няма да се разглежда в училище. Наистина не могат да се разглеждат всички автори, но учителят трябва да има възможност да обсъжда която си иска книга. На сериозен изпит, освен въпроси от произведения, аз бих поставил и теми като: „Какво правих вчера?“ З“ащо не обичам да смятам?“ „Защо не обичам чалга?“\n- Вие оптимист ли сте за образованието ни?\n- Аз съм престъпен оптимист, тъй като не се съобразявам с фактите. Всъщност ние прекаляваме с песимизма си. Като тръгнете по улиците, е пълно с коли, ресторантите са пълни, строежи навсякъде. Е, това какво е? Да си добре и да не си добре не е абсолютна величина.\n- Какво според вас означава да живееш добре?\n- Да си доволен от положението си, като се съобразяваш с възрастта си. За да се чувства комфортно, човек трябва да има стремеж към осъществяване на някои идеи. Да има за нещо да се бори. Младите да създадат семейство, да се борят децата им да се изучат, да се реализират. Те трябва да имат нещо, към което да се стремят. Да направят държавата си, града си по-добър. На първо място да се гордеят, че са българи, и всичко, което е добро за България, да го подкрепят.\nАкад. Благовест Сендов е математик, политик и дипломат. Роден е през 1932 г. в Асеновград. Ректор на Софийския университет, председател на БАН от 1988 до 1991 г. През 1990 г. участва като един от тримата независими в работата на Кръглата маса. Председател на 37-ото народно събрание. Депутат от левицата в няколко парламента. Посланик на България в Япония през 2003-2009 г.


Искрено и сугестопедично: Еми Станева вярва, че когато ученикът е готов, се появява и учителят - Сугестопедия център „Алегро Виваче“\nЕмилия Станева е преподавател и преводач с над 15 – годишен опит. През годините натрупан стаж в различни браншове най-голямо удовлетворение й носи работата с хора. Пътищата й със сугестопедията се пресичат за втори път и тя става част от екипа на „Алегро Виваче“. Сега срещата явно е много по-пленителна, защото този път, без колебание, Еми тръгва по пътя на сугестопедичния метод … сякаш в потвърждение на сентенцията: „Когато ученикът е готов, се намира и учителят”. Задаваме й любимите си въпроси от рубриката „Искрено и сугестопедично“.\nКак открихте сугестопедията? Как решихте да я превърнете в част от своята работа като преподавател?\nТя ме откри, когато очевидно бях готова да уча и да променя ежедневието си. До преди една година не работех като преподавател, въпреки че съм филолог и работех с езика. Бях чувала за метода и дори преподавах по някаква негова разновидност още по време на следването си. Затова много бързо се запалих още след първите дни на обучението ми за сугестопедагог. Хората, които срещнах, ме вдъхновиха най-много.\nКак се промени работата ви след като станахте сугестопедагог? Резултатите от този начин на преподаване във вашата лична практика?\nСугестопедията промени ежедневието ми и по този начин всъщност живота ми. Сега се чуствам вдъхновена и удовлетворена от работата си, от резултатите, които са налице още след 5 седмици, щастлива от срещите ми с невероятни хора. Няма нищо по-хибаво от това да видиш един доволен от себе си и резултатите човек.\nНай-голямото преимущество на метода е, че притеснението за разговор бързо отпада и хората общуват на езика независимо от нивото на владеенето му. Те заобичват този език и излизайки от курса имат мотивация да продължат да го учат. Освен това те са заинтригувани от музиката и културата на страната. Най-голяма заслуга за това има атмосферата на непринуденост, взаимна любов и приемане на различията. Ненадминато предимство на метода е ученето без насилие над личността, залагайки изцяло на свободния избор и творчество на хората. Вследствие на това, те си тръгват не изморени, а заредени.\nНа търпение и да приемат себе си и околните такива, каквито са. Те виждат, че могат и че води до невероятна магия, завихряща всички и всичко.\nНовиниАлегро Виваче - екип, Емилия Станева, курс по немски език, сугестопедия\n← Нашият дом


Хищници и пришълци - Филми\nХищници и пришълци\n11 ян. 2021 Филми 2 коментара\nКласация на филмите от поредиците „Пришълеца“ и „Хищника“ от 1979 г. до днес.\n“Пришълецът” и “Хишникът” станаха на достатъчно години, но продължават да се връщат под различна форма – в близко бъдеще чакаме дори сериал по Alien, чийто сюжет ще се развива на Земята. Със сигурност поредиците са се доказали през последните 5 десетилетия и заслужават една мега класация на различните филми, която от една страна ще покаже как (субективно) се подреждат филмите в самите поредици, а от друга – как се представят един срещу друг. Класацията ще бъде изградена като тази на различните „Терминатор“ продукции, с аргументи за и против всяко от заглавията.\nСамо за информация, има солидно подплатени фен теории, че в тяхната вселена се развиват още двата Blade Runner и Soldier, но на тях няма да се спираме, тъй като нямат ясна и официално призната пресечна точка.\nЩе се постарая да обхвана всички възможни заглавия, а ако съм пропуснал нещо – може да ми пишете в коментарите. Както винаги, започваме от най-лошото (а то е много лошо) и постепенно стигаме до най-хубавото (а то е не просто прекрасно, ами направо вечна класика).\n13. Aliens vs Predator: Requiem\nЗа: Не е много дълъг, само час и половина…\nПротив: Никаква история, банални персонажи, прекалено много излишно насилие. Трилърските му качества като напрежение и обрати също са с отрицателен знак. Дори и да сте фен на двете поредици и споделената им вселена, ако сте над 13-годишна възраст няма да ви хареса.\nЗа: Визуално стилен и добре направен откъм атмосфера. На човек му се иска да му прости негативите само заради това. На Майкъл Фасбендър му се получава актьорската игра, на останалите не чак толкова. Ревюто на Петър отчита същите позитиви.\nПротив: Твърде много си личи, че е правен за пари / фенове, но без особена умисъл за история, развитие на персонажите. На моменти е недоизмислен и дори глуповат.\nЗа: Рискува да е по-различен от останалите, мета-хуморът му се получава на моменти. Отново е с положителен отзив в сайта, макар и преобладаващото мнение за него да е негативно.\nПротив: Не може да реши дали да е сериозен филм, пародия или нещо по средата между двете и това до някаква степен е отблъскващо за зрителя. Нищо ново, което да обогати историята. Персонажите са меко казано незапомнящи се и твърде много се опитват да са забавни и интересни насила.\nЗа: Опитва да разчупи познатата атмосфера на предишните филми. Служи за lessons-learned experience за Давид Финчър, който не губи форма след това и няма слаб филм (може би Бенджамин Бътън донякъде).\nПротив: Множеството пренаписвания на сценария и различната визия за филма на всеки един замесен изиграва много лоша роля за цялостното усещане у зрителя. Личи си голямата доза разпокъсаност и непоследователност. Елиминира твърде рано оцелелите персонажи-любимци (особено Хикс) от предишната част, което никога не е добра идея (вж. Терминатор от 2018).\nЗа: Изненадващо задоволителна история, моменти на напрежение и съспенс (като за четвърта част). Не може да се мери с първите части разбира се, но е огромно подобрение спрямо предишната.\nПротив: Все пак е четвърта част, няма какво особено ново да предложи и до голяма степен следва позната вече формула. Поддържащите персонажи са безинтересни, а Сигорни преиграва на моменти.\nЗа: Историята е относително интересна, атмосферата и визуалните ефекти са на ниво. Oпитва се да ни даде друг поглед върху вселената.\nПротив: Философската му натовареност като че ли идва в повече. Не, че е непременно лошо да я има, но все пак това е почти филм-предистория на “Пришълецът” и очаквания на зрителите/феновете са малко по-различни. Биваше да има и повече референции по тази линия, но вместо това през повечето време се усеща като тотално различен филм.\nЗа: Първо и най-важно – двата култови персонажа на голям екран. Изненадващо издържана (почти логична) история, която взема предвид спецификите и на двете раси, които сме гледали до момента.\nПротив: Не рискува с изненади и обрати, кара си по една установена пътека от средата, което го прави скучноват на моменти.\nЗа: Правителствените агенти, които изучават и ловуват “хищника” са добър обрат в историята, а “пришълската” референция и идеята, че извънземните са идвали и в миналото, са много добри попадения.\nПротив: Историята, персонажите, актьорската игра не му се получават на този филм. Поддържащите не им се дава никакво време да се развият поне малко, Дани Глоувър е трябвало да си гледа Смъртоносното оръжие. Сюжетът скача от пусто в празно без особена идея какво следва. Не е най-лошото нещо на света, но самият филм заслужаваше повече по тази линия определено.\n5. Predator: Dark Ages\nЗа: Едно от доказателствата защо продължения трябва да се дават на фенове. За относително краткото си времетраене и лимитиран бюджет – много добра идея, изпълнение, атмосфера и персонажи. Определено бих гледа цялостна кино-версия по темата.\nПротив: Много е кратък, което е разбираемо…\nЗа: Основополагащ, преплитащ жанрове, напрегнат. Абсолютно на ниво дори след повече от 50 години, поне като актьорско присъствие и атмосфера. За възрастта си дори специалните и практични ефекти са относително добре изглеждащи.\nПротив: Sci-fi присъствието му отстъпва в един момент на това на horror-a. Нещо, което втората (и дори четвъртата) част успява да балансира по-добре.\nЗа: Концептуално нищо ново, но идеята от първата част е добре обърната и развита, героите са добре структурирани и изиграни, обратите са прадвоподобни и изненадващи. Обкръжаващата мистерия в първите минути на филма е завладяваща.\nПротив: Губи пара към средата и историята около Ноланд, психо-дезориентирания оцелял, можеше да се развие по-интересно, а не да служи като пълнеж. Допълнително, самият актьор не успява да я докара както трябва. Същинският край е малко претупан, особено на фона на напрежението, което се натрупва в началото.\nЗа: Horror-a от първата част вече е достатъчно обогатен с правдоподобен космически survival action и персонажи, за които ни е грижа и наистина искаме да оцелеят (с малки изключения). Sci-fi елементите вече са налице, за да превърнат продукцията в класика.\nЗаема второ място в „Топ 5 продължения по-добри от оригиналите“.\nЗа: История – check. Атмосфера – check. Тестостерон – check. Eкшън – check. Напрегнати моменти – check. “Dillion, you son of a b****” – check. “Get to the choppa” – check.\nНикакъв вариант да сложа който и да е хищник пред който да е пришълец. Иначе моята подредба без Хищника е:\n1. Alien – най-добрият от цялата поредица. Практически перфектен.\n2. Прометей – много ми хареса, само героите са дразнещо тъпи.\n3. Aliens – Така и не успя да ме грабне като оригинала. Макар да има много добри моменти (всички са Рипли срещу кралицата), също като Прометей този филм страда от дразнещи герои. Смяната на жанра от хорър към екшън също не ми допада, но пък е добре за поредицата, не се дъвче едно и също.\n4. Alien: Covenant – Не е лош, но да – героите… дразнят. 😀\n5. Alien 3 – Уви, тук героите не ме дразнеха, даже напротив, много по-интересни бяха от тези в Aliens, но финала е катастрофа.\n6. Alien: Resurrection – реално погледнато е много зле и все пак е гледаем.\nНикога не би ми хрумнало да сложа кой да е Хищник пред Пришълеца 1 или 2. Нито пък да оставя Пришълеца: Завет на предпоследно място. Не искам да правя моя версия на класацията, защото не съм гледал всички Хищници, но на Пришълеца подредбата ми е следната:\n1. Aliens – феноменален\n2. Alien – много добър за времето си, класика, но продължението го отвява\n3. Alien: Resurrection – незаслужено мразен, на мен ми хареса и като концепция, и като финал\n4. Alien: Covenant – също незаслужено мразен, Фасбендър заслужава повече признание за тази роля\n5. Prometheus – Не е лош, но нещо ми бледнее.\n6. Alien 3 – Много е разочароващ спрямо предните два. И финалът е супер тъп.


Семената от магданоз са мощен естествен диуретик | здраве.bg\nМагданозът е едно от растенията, които се радват на особена популярност в народната медицина, когато човек страда от запек. Според билкарите семената на магданоза се отличават с изключително силно диуретично действие. Ефектът му се съпътства от завишени нива на отделените от организма соли и от повишения тонус на гладката мускулатура при органите от отделителната система. Поради това си действие магаданозът често се препоръчва с цел повишаване на апетита и по-добро храносмилане.\nОсвен при запек, семената на магданоза се използват като диуретик и като потогонно средство при отоци, камъни в бъбреците и пикочния мехур. Мнозина им се доверяват и при различни възпаления на простата и при нередовна менструация.\nЛекът се приготвя като се натрошат предварително семената на магданоза. След това към една чаша вряла вода се прибавят четири лъжици от получилия се прах и една лъжица пресни листа от магданоз. Сместа се връща на огъня и се оставя да поври още 15 минути, а, след като изстине, се прецежда и се пие по една супена лъжица от нея по няколко пъти на ден (до шест пъти). Ако се дава на деца, отварата се дозира с чаена лъжичка.\nСъс същия ефект се препоръчва и настойка от семена на магданоз. Тя се приготвя като една чаена лъжица семена се накиснат в една чаена чаша вода за осем часа. След това се прецеждат и сместа се пие на четири равни дози в рамките на деня.\nПри липсата на семена от магданоз, билкарите ги заменят с корени, които също имат диуретично действие, но не толкова силно изразено. Настойката от корени се приготвя от четири чаени лъжици корени (могат да се използват както сушени, така и пресни) и 50-60 мл вряла вода. Корените се накисват за 10-12 часа във водата и се затварят плътно. След филтрирането се добавя малко мед от липа и се консумира по една лъжица преди хранене до четири пъти в рамките на деня.


Тройката на dsport: Супер дербита в Европа - Световен футбол - Dsport.bg\nНачало Новини Световен футбол Тройката на dsport: Супер дербита в Европа\nЛора Николаева 23 Окт | 09:48\nВъв футболна Европа предстоят множество дербита в неделя. Три от тях попадат в седмичната ни съвместна рубрика с efbet "Тройката на dsport". В Испания предстои Ел Класико, в което залагаме на голове. Дербито на Италия между Интер и Ювентус и големият английски двубой Манчестър Юнайтед - Ливърпул са другите два мача, които попадат сред прогнозите на Лора Николаева.\nПървото от доста години насам Ел Класико за Барселона, което ще мине без Лионел Меси дори и на трибуните. Каталунците със сигурност са в по-лоша ситуация от вечния си враг от Мадрид. Тимът, воден от Роналд Куман, допусна две тежки загуби в Шампионската лига, а след това загубиха в Ла Лига и от другия мадридски тим - Атлетико. Реал също има своите проблеми на моменти, като загубата от дебютанта в ШЛ Шериф Тираспол насред Мадрид, но все пак се представят по-убедително от каталунците в Ла Лига. Прогнозата ни за най-големия двубоя в Испания е и двата отбора да успеят да вкарат, а срещата да бъде решена след над 2.5 гола.\nВ Италия също предстоят дербита през уикенда. Едно от тях е дербито на Италия между Интер и Ювентус. Именно "нерадзурите" успяха през изминалия сезон да прекъснат шампионската серия на торинци и да завършат сезона като шампиони в Калчото. В изминалия кръг тимът на Симоне Индзаги допусна тежка загуба от Лацио, докато Юве успя да пребори Рома. Прогнозата ни за дербито е Интер да вземе трите точки от домакинството си на "Джузепе Меаца".\nВ Англия пък предстои големият двубой между Манчестър Юнайтед и Ливърпул. Мърсисайдци са втори във временното класиране във Висшата лига, докато тимът, воден от Оле Гунар Солскяер е шести. Отборът от града на Бийтълс е в серия от 12 мача без загуба във всички турнири, което е причината да заложим на техен успех в двубоя срещу Юнайтед.\nТройката на dsport efbet Ливърпул Манчестър Юнайтед Барселона Реал Мадрид Интер Ювентус


Учените са идентифицирали генетични фактори, които допринасят за проявяването на зависимостта на човека от алкохола\nСъздаден на 09.01.2016 16:20\nУчените от Швеция, според резултатите от дългогодишния опит, стигат до интересно заключение - проявата на патологична зависимост от алкохолни напитки при хората има генетична основа. Експертите са убедени, че сега са успели да идентифицират истинската причина, поради която някои хора са изложени на алкохолна зависимост.\nПреди това те предполагат, че не само различни психологически фактори могат да предизвикат човек да започне да пие, например силен шок, развод, смърт на близък човек, постоянни проблеми в работата, както и в личния живот и др. Много учени са предположили, че физиологичните причини също засягат развитието на вредни пристрастявания и при двата пола. И сега тази теория е потвърдена на практика. Съобщено е, че алкохолната зависимост се развива при хора от различни възрастови групи поради дефект в един от гените.\nЕкспериментът се провежда на лабораторни мишки. По време на проучването учените установиха, че PRDM2 генът активира в човешкото тяло процеса на синтезиране на специфичен протеин, който е отговорен за пълноценната работа на механизма за самоконтрол. Ако по някаква причина неговата работа е нарушена и секрецията на протеина е намаляла, тогава индивидът просто не може да преодолее силното желание постоянно да консумира алкохолни напитки в неограничени количества. В резултат на това той развива сериозно заболяване, чието лечение е много дълго и сложно. По това време учените продължават да провеждат изследвания в тази посока, за да определят точно какви екзогенни и ендогенни фактори могат да причинят смущения в работата на този ген.


Как трябва да изглежда една виртуална класна стая? | Danybon.com\nНачало » Коронавирус » Как трябва да изглежда една виртуална класна стая?\nКак трябва да изглежда една виртуална класна стая?\nАвтор: Данибон в Коронавирус 16/08/2020\t150 прочитания\nПолучих по имейл* писмо с молба да публикувам позицията в дискусията на Фейсбук страницата на Данибон, ако сметна за необходимо. Помествам я и в отделна статия, защото мисля, че ще е полезна най-вече за образователните експерти, които са ангажирани със стратегията за новата учебна година. Хубаво е да чуят и още една позиция и личен опит.\nБлагодаря за позицията и за споделения опит!\n*Използвам възможността да се извиня, че за известно време няма да мога да отговарям на имейли. При първа възможност ще го направя след това.\nвиртуална класна стая коронавирус нова учебна година\t2020-08-16\nЕтикети:виртуална класна стая коронавирус нова учебна година


Звездите залагат на любими образи за големия финал на "Като две капки вода" - NOVA\nЗвездите залагат на любими образи за големия финал на "Като две капки вода"\n28 май 2018 07:49 Обновена в 20:02\nТази вечер зрителите ще определят победителя в шести сезон на култовото шоу\nСлед 3 месеца, изпълнени с шеметни преобразявания, автентични изпълнения и истинско шоу, дойде време и за големия финал на “Като две капки вода“, който ще определи любимата звезда на публиката. Финалистите, които ще се надпреварват за сърцата на зрителите, са Константин, Славин, Гери-Никол и Иван Юруков, а останалите участници ще покажат за пореден път артистичната си страна в дуети. Победителят ще получи не само адмирациите на жури и публика, но и голямата награда – чисто нов лек автомобил. Специален гост на големия финал ще бъде победителката от пети сезон на шоуто – Михаела Маринова.\nЗлатка и Боби Захариев: Ще се забавляваме докрай на финала на шоуто и ще си тръгнем с носталгия\nТази вечер Константин ще се преобрази в големия български певец Васил Найденов, залагайки на емблематичната песен “Болката отляво“. Славин ще застане начело на Deep Purple като Иън Гилън с парчето Highway Star и обещанието да покаже най-доброто от своя потенциал в рок музиката. Гери-Никол ще направи микс от любими парчета на Риана. Българската R&B дива добавя, че звездата е сред любимите й изпълнители и вярва, че вдъхновението ще бъде водещо в пресъздаването на образа. Иван Юруков ще бъде Джон Ленън и ще засвири на китара една от знаковите песни на The Beatles – Help.\nМеждувременно Боби и Златка учат танго, за да пресъздадат стъпките на Галя и Миро от “Каризма“ и видеото на “Минаваш през мен“. Софи и Марги Хранова пеят и се забавляват заедно, за да открият химията на Дженифър Хъдсън и Уитни Хюстън за песента One moment in time.\nНе пропускайте големия финал на “Като две капки вода“ тази вечер от 20.00 ч. по NOVA.


Горна долина на Лоара\nГорната (или централна) Лоара е най-малкият регион, но там са най-прочутите апелации на Лоара – Сансер и Пуйи-Фюме. Совиньон бланът от тези две области се имитира в целия свят.\nВ много аспекти тази област е по-сходна с Бургундския регион Шабли (само на 125 км на изток), отколкото с останалата част от долината на Лоара. Климатът е по-скоро полу-континентален, с големи температурни разлики през деня и нощта. Сланата винаги е повод за опасение през пролеттта, а през есента мъгла обхваща цялата долина.\nГорна Лоара е най-близо до мястото, откъдето извира Лоара – в Централния масив, и повечето лозя се намират по реката, където се възползват от влиянието й, изравняващо температурите. Почвите варират много, с три характерни типа почва, всичките върху база от кимериджски варовик (същия като в Шабли, части от Шампан и белите скали в Довър).\n- Тер бланш е комбинация от глина, кимериджски варовик и черупки от стриди, като оттам се получават вин, които са плодови, подлежат на отлежаване и са с висока киселинност\n- Кайот включва малки камъчета от оксфордски варовик и вината оттам са с деликатна парфюмираност и по-малко структура от тер бланш.\n- Силекс — кремъкът, дава опушен, барутен нюанс на гроздето\n- Совиньон блан: още наричано Блан фюме (опушено бяло)\n- Шаселас: исторически сорт за региона\n- Пино гри: местно за Лоара\n- Саси: още известно като “тресаилие”\nSancerre AOP е по източния край на долината на Лоара. Тук лозята се задаждат и в трите типа почви и когато се прави бленд, се получава образцовият совиньон блан – пикантен, свеж с енергичен цитрус, лимонова трева, цариградско грозде и варовикова минералност. Често засенчени, червените вина от Сансер са елегантни изрази на пино ноар – свежи и лесни за пиене с ярка, висококиселинна череша и аромат на слива.\nПо на юг, по десния бряг на реката, са лозята на Пуйи-Фюме. Совиньон блан е единственият официално разрешен сорт, и регионът дължи името си на “опушените” характеристики на вината, които са отглеждани върху силекс (кремъчни) почви. Тези вина често се сливат в бленд с по-плодовия и лек совиньон блан, който се отглежда на почва кайот (пясъчна и камениста), както и с по-дълбокия и кремообразен совиньон блан, засаждан върху глина (тер бланш).\nPouilly-sur-Loire AOP е строго за бели вина, правени предимно със слабоизвестния сорт шаселас (често в бленд с малко совиньон блан).\nВ Côteaux du Giennois AOP, североизточно от Сансер, падат най-много валежи в региона. Тук совиньон бланът оформя свежи, минерални бели вина, богати на дюля и бели цветя. Гаме и пино ноар се смесват в купаж, за да се получат средно плътни червени вина с остри нотки на къпини и сливи – и розета, които ви напомнят за кисели червени плодове и меки праскови.\nЮгозападно от Сансер е Menetou-Salon AOP. Белите вина там изобилстват от специфичния аромат на сушени цветове от лайка, а розето и червеното пино ноар са средно плътни с нотки на череши, сливи и захаросани плодове.\nQuincy AOP е вторият регион във Франция, получил регистриран статут през 30-те години, след Шатоньоф дю Пап. Лозята са засадени на тераси от кимериджски варовик с пясък и наноси, над реката Шер. Нотките на пъпеш, круша, грейпфрут, минерали и ментови билки са специфични за този регион.\nСъседният Reuilly AOP е една от най-горещите и сухи части на долината на Лоара. Варовиковите почви придават свеж аромат на цитрус, косена трева и минералност на совиньон блан, а пино ноар създава червени вина и розета с лека свежа киселинност, червени череши и минерализация.\nПо на юг и на по-голяма надморска височина има няколко по-слабоизвестни защитени региона. Sainte-Pourçain AOP включва 19 общини по река Алие, 150 км южно от Сансер. Шардоне и саси или совиньон блан създават плодови, тревисти и пикантни бели вина, а розето се прави от 100% сочно гаме. Блендът на пино ноар с гаме дава червени вина, които са свежи и леки, с нотки на зрели червени плодове.\nЕдин от най-новите региони (официално регистриран през 2011), Châteaumeillant AOP е разположен в подножието на Централния масив, което го прави най-централния винен регион във Франция. Той е и най-студеният и малък регион по Лоара! Доминиращите почви са от варовик, шисти и глинени силикати, а водещите червени сортове са гаме и пино ноар. Вината преливат от силен вкус на горски плодове и пиперен завършек, а розето, с добавено пино гри, показва нотки на нектарини, примесени с червени плодове.\nCôte Roannaise AOP създава плодово полусухо розе и леко за пиене червено вино от 100% гаме, както и съседното Côtes du Forez AOP, което официално има най-южните лозя по Лоара.\nДруго по-скорошно попълнение е Côtes d’Auvergne AOP (2011). Вулканичните склонове по река Алие са смес от варовик и глина, като там се прави шардоне, което е с богат ябълков и цитрусов характер. Гаме и пино ноар дават средно плътни вина с много аромат на червени плодове.


Мистерика: Скромните извори на няколко от най-големите реки\nЧесто е трудно да се определи точното начало на една река. Няколко отделни поточета се сливат или пък реката тръгва от езеро в което се влива друга река или дори няколко реки. Следват снимки от определените за начални точки места на няколко велики реки.\nЕзерото Итаска (на снимката) в щата Минесота - начало на река Мисисипи. През 1887 се подема кампания друго езеро по-на юг да се обяви за първоизточник на реката. Водите от това второ езеро действително се вливат в Итаска, но внимателното проучване установило, че то е "твърде малко". Водите, които Итаска получава от това второ езеро са по-малко от тези които се изливат в Мисисипи.\nЗа извора на река Нил цари ожесточен дебат. Някои смятат езерото Виктория за такъв, а други считат, че изворът на Нил съвпада с извора на най-дългата река вливаща се в езерото. Отделно има и спор коя е най-дългата вливаща се река. На долната снимка - един от претендентите за титлата, изворче намиращо се в Руанда.\nЗа първоизточник на свещената река Ганг се приема един ледник в Хималаите.\nИзворът на английската река Темза се намира в графство Глостършър. Паметна плоча отбелязва мястото. Парадокс е, че през по-голямата част то е сухо, само ако сте късметлии, ще видите малко водно поточе образуващо локва сред камъните. Не всички признават това място за начало на реката.\nРека Дунав официално започва там където се събират рекичките Бригах и Брег. Неофициално започва от карстов извор край немския град Донауешинген.\nАмазонка пък започва от малък водопад от перуанските Анди.\nЗа начало на река Рейн се приема езерото Тома в Швейцария. 7.5 километра по-на юг от него има един извор, който също може да претендира за начало на реката.\nНай-дългата река в Европа - Волга започва своя път към Каспийско море от централна Русия край село Волговерховие.\nЖълтата река, Китай.\nРека Замбези извира от малко планинско поточе в Замбия и стига до Индийския океан.


Шестима учители от “Заедно в час” преподават в Старозагорска област - Ст. Загора - DarikNews.bg\n18 септември 2020 09:10\nШестима учители от програма “Нов път в преподаването” на “Заедно в час” преподават в област Стара Загора от началото на новата учебна година. Те ще работят в четири училища партньори на организацията в селата Маноле, Ръжена, Енина и Горно Черковище.\nПрез новата учебна година над 150 учители от програма “Нов път в преподаването” на “Заедно в час” ще преподават в 18 области на България.\nучители Стара Загора Заедно в час


ЧЛЕНСТВО – Стопанска камара Добрич\nЗапознайте се с условията за членство\nЧленуването в СК-Добрич е доброволно. Членовете запазват своята юридическа и икономическа самостоятелност.\nВ СК-Добрич могат да членуват български и чуждестранни юридически и дееспособни физически лица, които извършват стопанска дейност, организации на бюджетна издръжка, юридически лица на частното право и дееспособни физически лица, които не извършват стопанска дейност, но могат да съдействат за постигане на неговите цели и задачи.\nНови членове на СК-Добрич се приемат въз основа на писмена молба, в която се заявява съгласие с Устава на организацията. По молбата се произнася с решение Управителният съвет на първото си заседание след постъпването и. Решението на Управителния съвет се съобщава писмено на кандидатите за членове.\nЗаявление за членство (формуляр)\nПравила за определяне на членския внос\nДа участват в неговите органи на управление;\nДа поставят пред него въпроси от своята дейност за разглеждане и съдействие;\nДа се ползват от имуществото и резултатите от неговата дейност;\nДа искат неговото съдействие в защита на интересите си;\nДа бъдат информирани за дейността на Сдружението и да присъстват на заседания на Управителния съвет, когато се разглеждат въпроси от техен интерес. В тези случаи Управителният съвет е длъжен да уведоми своевременно заинтересованите.\nДа спазват устава и да изпълняват решенията на органите на Сдружението;\nДа съдействат за постигане на неговата цел и за изпълнение на задачите му;\nДа внасят членски внос;\nДа предоставят сведения, необходими за постигане на неговата цел и за изпълнение на задачите му;\nДа отговарят до размера на имуществените си вноски за задължения на Сдружението.\nПри напускане – с писмено предизвестие до Управителния съвет, подадено най-малко три месеца по-рано.\nПри прекратяване на юридическото лице, съответно - със смъртта или поставяне под пълно запрещение на физическото лице, член на Сдружението.\nПри отпадане, поради невнасяне на членски внос и системно неучастие в дейността на Сдружението за период повече от една година.\nЧлен на Сдружението може да бъде изключен от Управителния съвет, когато нарушава задълженията си по Устава или уронва престижа на организацията.\nИзключването не може да се наложи, ако членът на Сдружението не е бил поканен да даде обяснения и ако те не са били обсъдени.\nРешението за изключване може да бъде обжалвано по реда на чл. 23 от Устава.\nПрекратилият членството си няма право да получи обратно внесения членски внос.\nЧленството в СК-Добрич Ви дава възможност:\nДа бъде чут Вашият глас в защита на Вашето предприятие, на общите интереси на предприемачите и работодателите, опериращи на територията на Област Добрич, с цел:\nБлокиране на неадекватни промени в законодателството и неговото прозрачно, справедливо и ефективно прилагане;\nОткрито представителство и лобиране, съобразено със закона и общите интереси на членовете на БСК.\nДа участвате при определянето на стратегията на работодателите и индустриалците по отношение на всички социално-икономически проблеми на предприятието, бранша и региона, в който осъществявате дейността си. Вашите позиции и предложения за подобряване на законодателството и административната практика ще бъдат представени и експертно защитени по категоричен начин пред компетентните институции на изпълнителната и законодателната власт чрез органите за социално партньорство на национално, европейско и международно ниво.\nподобряване на управлението на човешките ресурси чрез уникалната за България Информационна система за оценка на компетенциите MyCompetence;\nсертификати за форсмажор, за произход на стоки и др.\nДа ползвате специализирани услуги за микро- и малки фирми, сред които: изнесен търговски офис, текущо правно обслужване и др.\nЗа извънсъдебно решаване на търговски спорове в Арбитражния съд при БСК – бърза и ефективна алтернатива на държавното правосъдие, призната в страната и чужбина по силата на Нюйоркската конвенция.


Вътрематочната спирала TCu380A - BIOVITA - "БИОВИТА 2012"\nВътрематочната спирала TCu380A »\nВътрематочната спирала не предпазва от заболявания, предавани по полов път / СПИН.\nВътрематочната спирала TCu 380A трябва да се поставя и изважда само от или под надзора/обучението на гинеколог/лекар\nВъв всяка вътрематочната спирала има навита приблизително 176 мг медна нишка и допълнително всяко от двете рамена на спиралата е облечено в меден ръкав с тегло 66.5 мг. Общата медна повърхнина е 380 мм² +/- 23 мм².\nВътрематочна спирала TCu 380A за предпазване от бременност при жени в детеродна възраст.\nНе използвайте повторно контрацептивното средство. Това може да причини инфекции в долната коремна област и риск от безплодие.Посочената по-горе информация e само ориентировъчна. Окончателното решение за избор на подходящ модел трябва да се вземе от гинеколог/лекар.\nОбхват на приблизително измерване със сонда\n36 +/- 0.5 мм\n32 +/- 0.5 мм\n6 – 9 см\nВътрематочната спирала TCu 380A се препоръчва за жени, които:\nса в детеродна възраст\nимат взаимно моногамна връзка\nне са боледували от тазова възпалителна болест\nса решили да не използват хормонални контрацептиви.\nВътрематочната спирала TCu 380A не трябва да се поставя на жена, която:\nе бременна или има подозрения за бременност\nвсе още има поставена друга вътрематочна спирала\nстрада или има съмнение, че страда от злокачествено заболяване на гениталните пътища, включително и недиагностицирано вагинално кървене или отклоняващи се от нормата резултати от цитонамазката или има тежки аномалии на матката\nима следродов ендометрит или инфекция след претърпян аборт през последните три месеца\nстрада от болестта на Уилсън или има установена алергия към мед\nима генитална актиномикоза\nВътрематочната спирала TCu 380A не бива да бъде първият избор за контрацепция при жени, които:\nимат болезнен или дълъг месечен цикъл\nимат тежка анемия\nимат стеноза на маточната шийка или стесняване на цервикалния канал\nнямат достъп до здравно заведение за последващо наблюдение\nса претърпели извънматочна бременност.\nСрок на съхранение: Седем години срок на съхранение\nИЗСЛЕДВАНЕ С ЯДРЕНОМАГНИТЕН РЕЗОНАНС:\nСпоред литературата, ЯМР до 1.5 Тесла при жени с поставена медна вътрематочна спирала не влияе на ефективността й, както и спиралата не оказва отражение върху резуллата от ЯМР изследването.\nВРЕМЕ НА ПОСТАВЯНЕ:\nВътрематочната спирала TCu 380A може да бъде поставена по всяко време от месечния цикъл, при условие че жената не е бременна и постоянно е използвала ефикасен контрацептив от последния си менструален цикъл насам. Много клинични специалисти предпочитат да поставят вътрематочната спирала до седем дена от началото на менструацията, защото отворът на цервикалния канал е леко разширен по това време, което улеснява поставянето, а евентуална бременност е почти невъзможна. Поставянето на спиралата през този период в много случаи води до по-малко дискомфорт, спазми и секреция.\nВътрематочната спирала TCu 380A може да бъде поставена непосредствено след помятане или аборт без усложнение в първия триместър от бремеността. Извършващият процедурата трябва да се увери, че има достатъчно време за консултация и подходящ скрининг.\nПРЕПОРЪЧИТЕЛЕН МЕТОД НА ПОСТАВЯНЕ:\nРазясняване на процедурата за клиента. Това му помага да се отпусне, което прави поставянето по-лесно и по-малко болезнено.\nПредпазване от инфектиране, което включва използването на високо дезинфекцирани инструменти, стерилни ръкавици и почистване на маточната шийка с антисептик на водна основа, като хлорхексидин глюконат или йодофор (например, Бетадин). Това минимизира риска от инфекции на матката след поставяне на спиралата при използване на безконтактна техника.\nПреглед с използване на спекулум и гинекологичен преглед с двете ръце. Спекулумът се използва, за да се провери за признаци на инфекция на гениталните пътища. Мануалният преглед с двете ръце цели да определи размера, положението, състоянието и подвижността на матката и да установи евентуална болезноност. Прегънатата назад матка изисква специално внимание по време на поставянето на спиралата. С помощта на вагинален спекулум се открива маточната шийка. Шийката и вагиналните стени се почистват със стерилен памучен тампон, напоен с антисептичен разтвор. Секретът се избърсва напълно от външния отвор на шийката.\nИзследване на матката със сонда, бавно и внимателно с цел да се определи нейната дълбочина и посока. Така се намалява рискът от перфорация на матката, което обикновено се получава защото сондата или вътрематочната спирала са стигнали твърде надълбоко или под неправилен ъгъл.\nВнимателно и бавно боравене през всички фази на изследването със сонда и поставянето на спиралат. С това се намалява неудобството за клиента и се снижава вероятността за перфорация на матката, разкъсване на шийката и други усложнения.\nПоставяне на спиралата високо в матката (което означава в дъното й). Това минимизира вероятността от изхвърляне, непредвидена бременност или кървене.\nСледване на инструкциите за поставяне, дадени от производителя. Повечето вътрематочни спирали се поставят чрез техника на изтегляне. Апликаторната тръбичка със заредената в нея спирала се вкарва до дълбочината, отчетена със сондата. После апликаторната тръбичка се изтегля, а буталото се задържа неподвижно. Така спиралата е на мястото си. След това се изтегля и буталото.\nПРОЦЕДУРА НА ЗАРЕЖДАНЕ\nВътрематочната спирала трябва да се зареди в апликаторната тръбичка не по-рано от пет минути преди поставянето.\nЧастично отворете пакета от онзи край, който е маркиран с „OPEN“ [отвори], приблизително на половината разстояние до ограничителя.\nПоставете буталото в апликаторанта тръбичка, така че почти да докосне долния край на Т-образната част.\nОтворете пакета и с палеца и показалеца хванете двете хоризонтални рамена в краищата им, с ориентция към вертикалното рамо. Сгъването на хоризонталните рамена се прави като съберете палеца и показалеца. С другата ръка избутайте апликаторната тръбичка, така че да захване краищата на хоризонталните рамена. Избутайте още само толкова, колкото е нужно, за да се задържат огънатите рамена в това положение.\nНагласете ограничителя с помощта на сантиметърната скала на картона, така че да е на дълбочината на матката. Сега вътрематочната спирала е готова за поставяне.\nПРОЦЕДУРА НА ПОСТАВЯНЕ\nПочистете маточната шийка с антисептик.\nХванете предната устна на шийката достатъчно дълбоко с еднозъбен тенакулум, за да може с равномерно дърпане надолу да се изправи оста на матката, без риск от разкъсване на шийката. За да се избегне рефлексната контракция, която предизвиква свиване на матката при работата с тенакулума, може да се инжектира местна упойка в предната устна или да се приложи парацервикален блок.\nВнимателно вкарайте заредения апликатор през цервикалния канал, докато ограничителят опре в шийката. Така сгънатите рамена са в контакт с маточното дъно.\nДръжте буталото неподвижно и издърпайте пликаторната тръбичка до мястото за палеца в края на буталото, за да освободите рамената на Т-образната част.\nВнимателно избутайте апликаторанта тръбичка нагоре към маточното дъно, докато се усети леко съпротивление. Тогава Т-обраната част е близко до дъното.\nИздърпайте буталото, като задържите апликаторната тръбичка неподвижна. Внимателно издърпайте и апликаторанта тръбичка със завъртане. Срежете конците, така че да се подават само на 2-3 см. във вагината.\nМахнете тенакулума и помолее жената да слезне от стола бавно (ако има замайване, сложете я да легне за 5-10 минути) и я инструктирайте как и кога да проверява конците. Подканете я да пита, ако има въпроси и дайте наставления за следващ преглед и какво да прави и към кого да се обърне за помощ, ако й се наложи.\nОстра тазова възпалителна болест или прекарана тазова възпалителна болест\nБолести, предавани по полов път, включително инфекции на гениталните пътища, като гонорея или хламидии\nВисок риск от болести, предавани по полов път при жени, чиито връзки не са моногамни или такива, чийто партньор е немоногамен\nНаличие или съмнение за наличие на злокачествено заболяване на гениталните пътища, включително недиагностицирано дисфункционално кръвотечение от матката\nНелекуван остър цервицит или вагинит, включително бактериална вагиноза – до овладяване на инфекцията\nСъстояния, свързани с повишена податливост към инфекции с микроорганизми. Тези състояния включват, но не са ограничават до левкемия, синдром на придобитата имунна недостатъчност (СПИН) и венозна злоупотреба с наркотици.\nМалка маточна кухина\nЗа да се избегнат изгаряния/перфорации, лечетрапията и диатермията се определят като противопоказни, особено ако се прилагат в областта на малкия таз.\nПациенти с миома на матката\nСледните нежелани реакции и странични ефекти са срещани при вътрематочните спирали и е възможно да се получат след поставяне на спиралата. Посетете лекаря си, при която и да е от следните ситуации:\nБременност, докато спиралата е вътре в матката, или когато е била частично или цялостно изхвърлена\nКръвотечение или зацапване между месечните цикли\nЛипсващ или закъсняващ месечен цикъл\nТежък или удължен месечен цикъл\nБолка или крампи по време на или след поставянето\nВагинално секретиране и инфекция\nБолки в краката и чувствителност\nКожна алергична реакция, причинена от медта на вътрематочната спирала\nАко жената забременее при поставена спирала, има вероятност за извънматочна бременност (оплодена яйцеклетка, която не се е закрепила вътре в матката, а примерно, в маточна тръба), което трябва да се установи.\nМакар тазовата възпалителна болест да е рядкост при жените, които използват вътрематочна спирала, рискът е относително по-висок, в сравнение с други форми на контрацепция или без никаква контрацепция. Тазовата възпалителна болест най-често възниква в рамките на 20 дена след поставяне на спиралата. Следователно е важно своевременно да се лекува всяка жена, която прояви признаци или симптоми на тазова възпалителна болест.\nПонякога вътрематочната спирала се изтласква от матката към вагината по време на обилен менструален цикъл, тъй като матката остава леко отворена в този период. Ако това остане незабелязано, може да се стигне до нежелана бременност.\nРядко, по време на поставянето може да се получи частична или тотална перфорация на маточната стена или шийката, въпреки че може да бъде установено чак на по-късен етап. Има регистрирани случаи и на спонтанно преместване. Ако все пак се получи перфорация, отстраняването на TCu 380A трябва да стане без отлагане. Използването на вътрематочна спирала при кърмачки увеличава риска от перфорация на матката.\nПроцентът на изхвърляне или перфорация на матката може да се увеличи, когато поставянето на спиралата се извърши преди нормалното прибиране на матката след раждане или аборт. Поставянето на Т 380А да не се прави по-рано от шест седмици след раждане или след аборт. Ако прибирането на матката е много забавено, изчакайте 12 седмици преди да поставите спирала T Cu 380A. В случай на трудно поставяне и/или изключителна болка или кървене по време на или след поставнято, незабавно трябва да се направи медицински преглед и ултразвуково изследване, за да се изключи перфорация. Актуалните данни сочат, че процентът на изхвърляне, перфорация или бременност може да е малко по-висок при по-ранното поставяне на спирала.\nПерфорация или проникване на вътрематочната спирала в стените на матката или шийката се случва най-често по време на поставяне. В широко, групово, неинтервенционно сравнително проучване на очакванията сред ползватели на вътрематочни спирали (N = 61 448 жени) случите на перфорация са 1.3 (95% CI: 1.1 – 1.6) на 1000 поставяния в цялата група; 1.4 (CI: 1.1 – 1.8) на 1000 поставяния в групата на LNG IUS и 1.1 (95 % CI: 0.7 – 1.6) на 1000 поставяние в групата на медните вътрематочни спирали.\nПроучването сочи, че и при кърмене, и при поставяне 36 седмици след раждането има повишен риск от перфорация (вж. Таблица 1). Тези рискови фактори са независимо от типа на използваната вътрематочна спирала.\nТаблица 1: случаи на перфорация на 1000 посавяния за цялата проучвана група, разпределени според показателя кърмене и време на поставяне спрямо момента на раждане (при родилки).\nРедакция 08. Дата: 17.07.2015 г.\nКърмене към момента на поставянето\nНе кърмене към момента на поставянето\nПоставяне ≤ 36 седмици след раждане\n(95 % CI 3.9 – 7.9;\nn = 6047 поставяния)\n(95 % CI 0.8 – 3.1;\nn = 5927 поставяния)\nПоставяне > 36 седмици след раждане\n(95 % CI 0.0 – 9.1;\nn = 608 поставяния)\n(95 % CI 0.5 – 1.1;\nn = 401910 поставяния)\nХайнеман и екип. Риск от перфорация на матката с вътрематочни спирали с левоноргестрел-освобождаване и такива с мед в Европейско проучване на активното наблюдение на вътрематчните контрацептивни средства, контрацепция 2015; 91:274 – 279\nРискът от перфорация може да е увеличен при жени с абнормални аномалии на матката или неподвижна обратно прегъната матка.\nПо време на поставянето може да се получи перфорация на или проникване в стената на матката или шийката, въпреки че перфорацията може да не се установи веднага. В резултат на перфорацията може да се стигне до бременност. Вътрематочната спирала TCu 380A трябва да бъде локализирана и отстранена. Късното откривване на перфорацията може да доведе до миграция на спиралата извън маточната кухина, сраствания, перитонит, перфорация на червата, обструкция на червата, абсцеси и ерозия на съседни вътрешни органи.\nИзползването на нестероидни противовъзпалителни средства (включително ASA, напроксен и ибупрофен) намаляват ефикасността на всички вътрематочни спирали (според препоръките на СЗО).\nОтстранете TCu 380A с хирургични щипци, като внимателно издърпате откритите конци. Рамената на вътрематочната спирала ще се сгънат нагоре, докато Т-образната част се изважда от матката.\nПонякога частично проникване или срастване на вътрематочната спирала в миометриума може да затрудни отстраняването ѝ. Може да се наложи отстраняване на спиралата по хирургичен път.\nМедните вътрематочни спирали може да се обезцветят в стерилната си опаковка, но това не е повод за притеснение. Медта потъмнява, тъй като през стерилната опаковка на спиралата преминава въздух, което води до образуването на тънък оксиден или сулфиден слой по повърхността. Опаковката трябва да бъде пропусклива, за да може вътрематочната спирала да се стерилизира. Ако опаковката не е повредена и посоченият върху нея срок на годност не е изтекъл, спиралата ще бъде стерилна, дори и да има потъмняване на медта. Лабораторните проучвания показват, че потъмняването не влияе върху безопасността или ефективността на вътрематочната спирала.\nНе използвайте повторно спиралата. Това може да причини инфекции в долната коремна област, което води до риск от безплодие.\n7 години срок на съхранение


Льо Пен, Барние, кметът на Париж... Десетки искат да заемат поста на Макрон - Bgonair\nОколо 30 души са обявили, че излизат в президентската битка\n19.09.2021 | 17:17 Редактор: Тодор Петров\nСписъкът с кандидатите, които се надяват да отправят предизвикателство към Еманюел Макрон на президентските избори във Франция през април, става все по-дълъг.\nОколо 30 души са обявили, че излизат на ринга, включително кметът на Париж от Социалистическата партия Ан Идалго, лидерът на крайната десница Марин льо Пен и бившият главен преговарящ от името на ЕС за Brexit Мишел Барние, пише Bloomberg.\nВ ляво Ан Идалго е смятана от месеци за мост между политиките на социална справедливост и съобразяване с екологията след коронавирусната пандемия. Но към момента подкрепата за нея е под 10% и има повсеместен скептицизъм, че тя може да накара конкуренти – от крайнолевия Жан-Люк Меланшон до кандидата на Зелената партия, който все още не е обявен, да я подкрепят.\nЛявата версия на Земур също е смътна – Арно Монтбур, бивш министър, който съчетава интервенционистката икономика с по-рестриктивен подход към имиграцията, вече създаде политическото си движение в стила на Макрон.\nЗаради рекорд от 94 новозаразени за ден, Нова Зеландия я грози...


Как виждам бъдещето на България ?\nДобавен от Indji\nКак виждам бъдещето на България\n"Поэнайте иътината и истината ще ви направи свободни." Водейки се от това мото раэбираме, че когато човек осъзнае каква е истината, чак тогава ще разбере, дали е свободен или не. Така ли е всъщност? Защото българинът е свикнал да си затваря очите, дори когато истината е готова да му ги\nБългарското бъдеще е тема, за която трудно може да се говори. Защото е трудно и "размирно" самото бъдеще. Страната ни непрекъснато се тресе от разни политически и корупционни скандали. Макар че за мен двете неща са еднакви, защото аз не виждам разлика между тях, а по - скоро поставям знак за равенство. Ако говорим за скандали, вероятно като най - актуални ще се откроят така нашумелите СРС - скандали. В медиините пространства непрекъснато се нахвърлят разни реплики, кой какво искал, кой какво казал. Но когато говорим за политическото бъдеще на страната ни, ще трябва да кажем, че то е отччайващо. От икономическа гледна точка, няма нищо по светло, защото цената на живота, непрекъснато нараства за сметка на доходите на населението, които си остават същите, непроменени и ниски. От всичко казано до тук може би си мислим, че ще намерим нещо светло за бъдещето на България в областа на културата. Но не, отчайващ е факта, че страната ни е на едно от последните места по степен на образованост на населението. О т нас се очаква, че би трябвало да строим едно светло и хубаво бъдеще, едни толкова банални и клиширани думи, но как след като живеем в такава среда, която ни учи на измама, подлост и корупция.\nВероятно моето мнение е много песимистично, но предпочитам да бъда добре информиран песимист, отколкото заблуден оптимист. Защото и аз се причислявам към една голяма група от песимистични хора разбиращи бъдещето си такова, каквото е наистина. въпреки че има и една също толкова голяма грула, която предпочита " да носи розовите очила."


От Станимир Стоянов|2017-02-09T15:17:35+00:0006 ноември 2014|Графичен дизайн|\nГрафичният дизайн е област, която бързо се променя както творчески, така и технически. Макар, че е лесно да се изучават нови технически умения, то е също толкова важно, колкото да се съсредоточим в подобряване и да дадем всичко от нашето творчество. Станете колекционери Всеки път, когато видите дизайн, който ви е впечатлил, "вземете" си го вкъщи и [...]\nОт Станимир Стоянов|2017-02-09T15:17:38+00:0016 октомври 2014|Графичен дизайн|\nЩе ви споделя как аз предпазвам очите си. Всички, които работят на компютър, рано или късно имат проблем с очите. Ето няколко начина и програми, за да се предпазите от този проблем. Какви програми използвам? f.lux Едната програма, която използвам, е f.lux и е напълно БЕЗПЛАТНА! Какво прави тя? Когато я [...]


Вентфорет Кофу - Блаублиц Акита Прогноза 15 май 2021\nВентфорет Кофу – Блаублиц Акита Прогноза 15 май 2021\nxGprognozi.com » Футболни Прогнози » Вентфорет Кофу – Блаублиц Акита Прогноза 15 май 2021\nВентфорет Кофу ПРПЗП\t Още\nБлаублиц Акита РПЗПЗ\t Още\n0.95 xG / 0.56 G\n1 xGA / 1.3 GA\nНа 15.05.2021 един срещу друг се изправят отборите на Вентфорет Кофу и Блаублиц Акита. Двубоят е част от програмата на 14 кръг във Япония J-Лига 2. За последно двата отбора се изправиха един срещу друг в шампионатен двубой на 22.06.2021. Той завърши при резултат - . От началото на сезона в Япония J-Лига 2, Вентфорет Кофу печели средно по 2 точки в домакинствата си. Блаублиц Акита добавя към актива си средно по 1.3 точки в гостуванията си.\nОт резултатите на Вентфорет Кофу като домакин може да направим извод, че нападението на отбора си върши чудесно работата. Играчите на Вентфорет Кофу в предни позиции се възползват максимално от положенията, които отбора създава и реализират средно по 1.56 гола като домакин.\nВ домакинствата си Вентфорет Кофу допуска средно по 0.78 гола. За момента това е по-малко от очакваните средно по 0.87 гола, но ще е нужно повече концентрация в следващите мачове. В противен случай резултатите на Вентфорет Кофу може да се влошат в следващите кръгове.\nСпрямо статистиката, с която разполагаме за гостуванията на Блаублиц Акита, вкараните попадения (1.2) са повече отколкото очакваните (1.02). Това означава, че нападението на Блаублиц Акита е в страхотна форма и показва добра индивидуална класа. Нападателите на отбора определено имат нюх пред гола.\nВ гостуванията си Блаублиц Акита допуска повече голове във вратата си (1.3 ), в сравнение с очакваните средно допуснати попадения (1 ) според статистиката. Поне към момента изглежда, че бранителите на Блаублиц Акита вършат добре своята работа, но от тук нататък ще е необходимо повече концентрация. Наставникът на Блаублиц Акита има какво още да подобрява в играта в защита на своя отбор.\nВентфорет Кофу - Блаублиц Акита Резултати\nСпоред статистиката, с която разполагаме, в последните години двата отбора са изиграли общо мача помежду си в Япония J-Лига 2. Във въпросните двубоя, Вентфорет Кофу записа 0 победи, Блаублиц Акита триумфира в 0 мача и 0 мача завършват с равенство. Според данните, с които разполагаме, Вентфорет Кофу и Блаублиц Акита вкарват средно по 0 гола, когато играят един срещу друг. Залог на гол-гол печели в 0% от съперничествата помежду им. Линията от 2.5 гола е покрита в 0% от срещите.\nСтатистика на Вентфорет Кофу и Блаублиц Акита в предишните мача между тях в Япония J-Лига 2.\nВентфорет Кофу - Блаублиц Акита Статистика\nПодробна статистика от мачовете на Вентфорет Кофу и Блаублиц Акита през настоящия сезон. Бутон "Всички" показва статистика само за мачовете на Вентфорет Кофу като домакин и Блаублиц Акита като гост.


Илиана Раева на рождения си ден: Начело съм на най-успешната спортна федерация | Корнер.dir.bg\nИлиана Раева на рождения си ден: Начело съм на най-успешната спортна федерация\nДнес бившата гимнастичка става на 59 години\n14:56 | 15 март 2022 7 1893 Снимка: Иван Григоров\nПрезидентът на БФХГ Илиана Раева, която днес празнува рожден ден, си пожелава здраве и един мирен свят. Тя е начело на една от най-успешните спортни федерации в България.\n"Моята работа ми носи невероятно удовлетворение. Обичам хората, с които работя. Уважавам труда и отдадеността им. Винаги съм знаела, че един ден ще бъда начело на гимнастиката и когато това се случи, се хвърлих в морето с цялото си сърце. Исках да направя от художествената гимнастика институция в спорта и с днешна дата съм щастлива, че успях. Старая се да ръководя правилно, справедливо и отговорно. Държа да се спазва йерархията, но едновременно с това, го има и уважението помежду ни на всички нива. Мога да поемам отговорност и да осъществявам реално смели мечти, които за някои са невъзможни, а за мен са истинска вълнуваща авантюра с ясно видим край. След толкова години начело на клуб, на треньорски съвет, на национален отбор и федерация смятам, че да си добър ръководител и по-важното успешен, все пак е и талант. Разбира се, талантът е труд и трябва да се усъвършенства постоянно. Да, днес мога да кажа как се чувствам начело на БФХГ- чувствам се президент на най-успешната спортна федерация в България. Благодаря на всички, които са неизменно до мен и с мен! Пожелавам си здраве и един мирен свят", заяви Раева в интервю за фейсбук страницата на централата.\nТя наследи на поста трикратната световна шампионка Мария Гигова през 2012 година.\n"Мария Гигова е много специален човек за мен. Тя е епоха в българската и световна художествена гимнастика! Много съм се възхищавала от начина, по който умее да се съхранява и огромната ѝ работоспособност. Тя не ми е давала съвети как да работя, но през всичките тези години ме е подкрепяла и никога не скривала възхищението си от моята енергия и постижения. Това винаги ме е мотивирало допълнително. Освен всичко, някак винаги съм се чувствала спокойна и уверена, когато тя е до мен. Мария е "докосната" и носи някакво сияние и харизма, която много ме зарежда. Благодарна съм й за много неща. Неслучайно двете бяхме заедно на най-великия момент в българската художествена гимнастика - спечелването на първия златен олимпийски медал. Тя на съдийската маса, аз като президент и водач на олимпийската делегация. Нищо не е случайно в това велико тайнство живота", добави Раева.\n"Предизвикателствата са много и най-различни. Те не включват само видимите успехи. Напротив - големите предизвикателства са често невидими. Едни от най-големите ми постижения са тези, когато съм успяла да убедя - невероятни гимнастички да не се отказват (при взето такова тяхно решение) и след това са ставали шампионки и са били най-щастливите на света. Или това да накарам треньорите да повярват, че могат и да отиват заредени за работа в залата. Да мотивирам и стимулирам талантливи състезатели и треньори, е голямо щастие и предизвикателство за мен. Да им вдъхвам вяра и сили... невероятно е! Веднага в съзнанието ми изниква образът на Вяра Ваташка - разплакана и съкрушена и след това летяща от щастие и радост. Убедих я, че е страхотен треньор и направих и невъзможното да я задържа, и тя успя! Имам и други такива случаи със състезатели и треньори. Ето, това са моите големи успехи. Разбира се, олимпийската титла беше голямата ми мечта. Тя ще бъде един много вълнуващ роман, защото там са събрани над 30 години", казва още Илиана Раева.\n"Нагледала съм се на президенти, чиято цел е да си разхождат костюма и тоалетите. Аз обичам също да го разходя, но този тоалет да отива на постиженията ти. Ако не си осъзнал, че да ръководиш означава да се грижиш много за подчинените си, мечтите се превръщат в мираж. Провалът е катарзис, но само при условие, че имаш душа. А катарзисът е огромна крачка нагоре по стълбата. Успехът е глътка въздух и миро за душата, за да се заредиш и продължиш по-уверен. Аз често казвам: "Колкото повече изпитания имаш, толкова повече си богоизбран". Мечтая за успешен път и приемственост. Мечтая след нас на другите да не им е толкова трудно и да проправим пътеката, за да няма катаклизми в българската художествена гимнастика. И за други неща мечтая, но всичко, ако е рекъл Господ", добавя президентът на БФХГ.


5 есенни тренда, които ще ви разкажат играта |\n5 есенни тренда, които ще ви разкажат играта\nPosted on август 30, 2016 by zuramode\nБях го озаглавила „5 есенни тренда, за които ще ви разкаже Играта“. Обадих му се и горе-долу такъв разговор проведохме:\nАз: Ооо, Игра, здравей!\nИграта: Как си, како Цуре? Джумолиш ли яко?\nИграта: Кажи де, ‘що мА притесняваш? Тъкмо си палех поредния масур…\nАз: Искам да разкажеш за есенните трендове, Игра, есен иде, трябва да се обличат хората…\nИграта: Кой, аз ли ще им говоря за тренове? Ти мене за някакъв бедняк ли ме имаш? Аз със трен нИ сА движа, карам само осморки и шеснайски…\nАз: Добре, Игра, извинявай, че те притесних тогава, айде, със здраве!\nИ така, стана ясно, че за есенно-зимните тенденции ще ви разказвам аз, кака ви Цура, нямате избор. На вас може още да ви се вижда лято, ама в света на модата вече е есен, вЕрвайте ми! Скоро ще заизлизат колекциите за пролет 2017, ало! Попрегледах малко нещата и няколко тенденции изкристализираха измежду всички други, ама така силно се разблестяха, че направо ме заслепиха.\nОще едно малко отклоненийце ще направя само, за да ви призная, че аз съм една жертва на модата, в буквалния смисъл. Като една беззащитна, глупава сърничка се разхождам по авенюта и булеварди, модата се спотайва зад някоя витрина, прицелва се в мен, дебне ме известно време, след което „БАМ!” и ме стрелва много изкусно право в междувеждието, аз се олюлявам, опиянявам и заклатушквам – не знам кое след кое, не ме питайте такива работи сега – и падам в жертва. Наистина, съвсем малко ми трябва да ме омае и сграбчи в лапите си. Такава лесна плячка съм! Сигурно повечето артистични натури сме така, естетическото ни привлича. Край на отклоненийцето.\nТа така, след известно прелистване на журнали и разхождане по улиците на града-мода, многократно падане в жертва, ставане, изтупване от прахта, насинена, поочукана, но все още жива, идвам при вас да ви сервирам модните тенденции на тепсия.\nТенденция номер 1: прозрачно бельо\nЩете, не щете – това е! Разни дантелчици, бродерийки, цветенца, фльонгички – ненужни на пръв поглед неща стават много нужни на втори.\nВ ей-такива пози съм и аз като се разкарвам по бельо…\nТенденция номер 2: пухчета\nКакво е зима без пухчета? Естествено, че трябва да са естествени, то това ѝ е чарът на модата – ако не убиеш някой и друг лалугер, как ще си ексклузивна? Сега сериозно, факт, че естествената козинка изглежда много по-добре, по-мека е на допир и много повече топли, не запарва, не вмирисва и т.н. Обаче представете си ги само – как пищят, милите… Насочете се към добри изкуствени имитации, моля ви! А ако можем да говорим изобщо за някакъв компромис, то това са магазините втора ръка. Там е пълно с естествени пухчета от всякакъв род, в добро състояние и така поне не поемате цялата вина за убиването на даденото животинче, а само частично, секънд хенд вина, някак така. И помагате за по-малките продажби и, съответно, по-малкото търсене и, съответно, предлагане на естествени космалаци. Направо почти си я опростявате вината. Но да се върнем на темата, пухчета може да си сложите навсякъде, където ви скимне – на шапката, на яката, на ръкавиците, на палтото, на обувките, направо цял шал да си измислите, на чантата да си ги цвъкнете, въобще – вариантите са два, или пухче, или биба… Ако са и в някакъв шантав, неестествен цвят – още по-добре. Някой експерт би задълбал в тази умопомрачителна симбиоза между естествено и неестествено, но аз ще спра дотук и ще ви кажа „пухче е разковничето на стила тази есен”.\nДръж се, кака, стуууд – още малко!\nБезсрамница, откраднала ми е чантата и я е боядисала в бяло! И бибата е махнала – нищо не разбира…\nТенденция номер 3: кадифе\nМекичко, топличко, зимничко. Зададе се на хоризонта още миналата есен, но тази вече сериозно се приближи и започна да завзема територии. Идва в различни нюанси, но най-често го виждаме в бордо, пепел от рози, тъмно синьо или ъъъ… как да го кажа по-меко, с цвят на детска изненада?\nТенденция номер 4: голи рамене\nЕ, какви са сега тия голи рамене през зимата? Съвсем искат да ни простудят тези! „Трааай, бабо, за хубост” е рекъл един древен дизайнер и днешните се осланят на думите му. Ако голите рамене са съчетани и с къдрави ръкави-воланчета, направо сте в десетката по актуалност.\nНякой ако може да ми обясни, как, по дяволите, се крепи това нещо върху ѝ?\nТенденция номер 5: бежово\nОт миналата зима искам да си взема бежово палто и търсих под дърво и камък, търсих… и накрая си взех в друг цвят. Тази зима, сякаш напук, всичките марки ще пуснат такива палта, само гледайте!\nТенденция номер 6: Чао, Лима, здравей, Акапулко!\nАма как така 6, нали бяха само 5? Млъъък! Тука е така – аз решавам, ааа ма ха! То това не е тенденция, ами направо цяло цунами вече. Щом човек като мен, който в продължение на около 3 години беше в модно затъмнение, поради гледане на бебета, го забеляза, смятайте! Гледам го този стол пред един магазииин… Магазинът – готин на вид, столът – странен. Синът ми почва да свири на „арфа” на него, после го изпробва и не успява да го скъса, затова си казвам, трябва да го вмъкна в някой от идните постове този стол. И къде, къде – ето тук, малко така отстрани ще го сложа, да не пречи много-много на тенденциите като минават. Столът се казва (да, бе, има си име!) Акапулко и причината още да не сте го видели в ИКЕА е, че шведите още не са го надушили, но, вярвам, до година-две ще плъзне масово и там. Или може би са го надушили, ама докато го пратят на китайците, докато ония се спазарят за цената, докато го направят, доставят и докато лепнат етикети „ИКЕА” на всичките милиони столове, ще можем да стигнем до Акапулко на собствен плув. Иначе, столчето го има приблизително от 3-4 години по света (предполагам, най-вече в Акапулко, но не съм напълно сигурна). Та ако искате да се обзаведете с подобен градински стол, който впрочем съвсем уместно може да се съчетае и във вътрешно пространство някакво, трябва да се изръсите с някакви нищо и никакви 100-тина лв. Е, има и по-скъпи, дишайте! Ще ги намерите по нета, няма сега и това аз да правя… И ако познанията по география ви изневеряват, като на мен, ще ви уведомя, че не, Акапулко не е в Перу, а в Мексико! О ревуар!\nThis entry was posted in Изкуство and tagged Тенденции, бежово, голи рамене, есен-зима 2016, кадифе, кожа с косъм, модни тенденции есен-зима 2016, модни тенденции за есен, нестандартен градински стол, нокти с пухчета, прозрачно бельо, стол Акапулко, тенденции бельо by zuramode. Bookmark the permalink.


» Сензационно! Откриха 100 тона злато край Смоленск\nCoil prodavam пират mask Spectrum Fisher TEKNETICS грунда nexus врътка нишан GOLD Simplex lorenz маск deus tejon голден tesoro Майнлаб kupuvam white wave VANQUISH miladinka нишани\nЗаглавие: Мощи на Св. Йоан Кръстител сензационно открити край Созопол Нед Авг 01, 2010 7:06 pm\nЗаглавие: Re: Мощи на Св. Йоан Кръстител сензационно открити край Созопол Нед Авг 01, 2010 10:56 pm\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 12:37 pm\nБай Ви Божо, каза че това било "ВТОРИЯ ЕРУСАЛИМ" по радиото...\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 12:52 pm\nСега нека да извадят и непоклатими доказателства за това което казват,а не само да правят сензаций без покритие\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 1:05 pm\nНямало нужда от експертизи - той имал неопровержима теория.\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 1:06 pm\nАма нещо я крие Не иска да я каже\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 1:07 pm\nИмайте още търпение, предстои да преоткрият и Троя край Царево.\nПосле току виж се оказало че Исус е българин\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 4:55 pm\nБатинка всички знаят ,че господ е Българин , обаче да те попитам от къде имаш доказателства ,че Троя е там за където разправят ! Автомобилния гигант Даймлер-Бенц харче доста от авоарите си за реставрация на предполагаемата Троя- защо ! Гледах един филм дето едни чичковци с бради и очила не са съгласни със сегашното местонахождение на Троя !!!????\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 5:02 pm\n4ete i drugi forumi sori za latin\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 8:53 pm\nДори Троя да не се е намирала там където сега се смята,има сведения че е била гранична с Хетското царство.Сведенията са от самите хети.Т.е със сигурност се е намирала на територията на п-в малаазия.Ако някой я търси на територията на Балканите ше има да я търси бая М-у другото днешното местонахождение на Троя е изчислено точно въз основа на хетски извори.\nЗаглавие: Re: Мощи на Св. Йоан Кръстител сензационно открити край Созопол Вто Авг 03, 2010 9:12 pm\nИ на огромното количество троянски бобове TROIAS\nЗаглавие: Re: Мощи на Св. Йоан Кръстител сензационно открити край Созопол Вто Авг 10, 2010 8:55 am\n"Джакпот в храма!" - Статията е на Доиче Веле за България.\nЗаглавие: Re: Мощи на Св. Йоан Кръстител сензационно открити край Созопол Вто Авг 10, 2010 9:19 am\n...како наистина беше малко "странно" че точно финансовият министър присъства на предаването на мощите на църквата ...а това заключение на статията заслужава внимание:\n"В радостната еуфория на всеобщо оглупяване е по-лесно да се пробута всяка безсмислица и да се прикрие всяко безобразие. Някой ден, като отмине еуфорията, ще се търсят мощите на здравия разум."\nЗаглавие: Re: Мощи на Св. Йоан Кръстител сензационно открити край Созопол Вто Авг 10, 2010 9:26 am\nНе знам що ме оценявате, аз само ви сложих статията да я прочетете, без да я коментирам.\nМоето лично мнение е, че прекалено бързо превърнаха една археологическа находка в туристическа сензация и в поредната "добра" новина, и че не се пропуснаха по върховете да се изпокарат дори и за мощите на един светец.\nТа се чудя как да го наричам това - безбожие или комерсиализъм /на държавно ниво/? Не знам кое е по-лошо....\nКолкото до това истински ли са или не са...мощите...нямам мнение.\nЗаглавие: Re: Мощи на Св. Йоан Кръстител сензационно открити край Созопол Вто Авг 10, 2010 9:41 am\nП. С.:Сега разбрах що ме оценявате. Като гледам кой е онлайн, явно има хора, дето толкоз ме недолюбват, че си пазят червената баданарка за мене, пък има и други, на които това не им харесва...\nЗаглавие: Re: Мощи на Св. Йоан Кръстител сензационно открити край Созопол Вто Авг 10, 2010 9:47 am\nКака остави ги нещастниците да мажат Те и бат Божо искат да го омажат и да го принизят до нивото на Тотко и Вагалински,но не могат не е от техния калибър\nЗаглавие: Re: Мощи на Св. Йоан Кръстител сензационно открити край Созопол Вто Авг 17, 2010 10:30 pm\nЗаглавие: Re: Мощи на Св. Йоан Кръстител сензационно открити край Созопол Вто Авг 17, 2010 10:41 pm\nДаааааааааааа, ....шоуто продължава!\nЗаглавие: Re: Мощи на Св. Йоан Кръстител сензационно открити край Созопол Вто Авг 17, 2010 11:37 pm\nПоследната промяна е направена от PHOENIX на Вто Дек 21, 2010 12:07 am; мнението е било променяно общо 1 път\nЗаглавие: Re: Мощи на Св. Йоан Кръстител сензационно открити край Созопол Сря Авг 18, 2010 12:13 am\nТъй де, ама е време за....\n» Йоан Кръстител,


Мъже, които галят егото ви, а не сърцето ви - Дамски Срещи\nНие сме в оскъдно време с връзки. Разхлабените привързаности с ниски критерии и без ангажираност карат жените да се чувстват несигурни по отношение на любовта.\nВместо да бъдат достатъчно смели, за да направят своите нужди известни и търсени дефиниция на връзката , твърде много жени масажират натъртеното си его с кадри мъже, които носят на жените фалшива сила.\nВсъщност повечето самотни жени имат около пет хлабави привързаности, които не съставляват дори една сигурна връзка.\nедин. Първата любов .\nНезависимо дали е любимец от гимназията или сте го срещнали в колеж, този човек винаги ще има сърцето ви.\nВие двамата не поддържате чести контакти, но все пак успявате да се свържете с карта или телефонно обаждане за рождени дни и празници.\nНе помните точно защо двамата приключихте с нещата, така че поддържането на връзка не боли. Мислите си, че ако всичко друго се провали, може би той може да бъде във вашето бъдеще, както и в миналото ви.\n2. Последният бивш .\nМислехте, че той е Единственият , ”И може би той все още може да бъде. Времето на връзката ви беше наистина много лошо, но връзката беше страхотна. Той те е хванал като никой друг.\nВъпреки че двамата сте се разделили, все още има надежда, че може да възобновите тази връзка някога в бъдеще, така че той все още е на радара ви.\n„Обръщайки вашето внимание на хора, които\nне се грижите, наранявате себе си. '\n3. Г-н точно сега .\nТой е вашият текущ хвърлящ, този, с когото си изпращате съобщения и се свързвате наскоро, но все още няма ангажимент или статус на официална връзка.\nТой ви дава пеперуди и безпокойство дали тази връзка е реална или справедлива приятели с предимства .\nЧетири. Г-н Facebook приятел .\nТой е човекът, който ви е примамил цифрово с флиртуващи съобщения и коментари за вашите снимки. Може да го познавате в реалния живот или просто да имате няколко общи приятели, които никога не са ви представяли двама.\nИма известен потенциал, ако нещата с г-н Right Now не се преместят на територията на сериозна връзка.\n5. Приятелският познат .\nТова е човекът, покрай който от време на време минавате в асансьора и в коридорите на работа. Той е красив и няма пръстен, което означава, че е честна игра.\nТой ви дава от време на време комплимент и внушаваща усмивка. Предполагате, че ще го държите на радара си, защото защо не?\nНаличието на много възможности за мъже може да ви се стори добра идея, но този вид претендираща сила всъщност може да ви попречи да осъзнаете емоционалните си нужди и да намерите една сигурна връзка, която да ги посрещне.\nВръзките са обмен на грижи и да обърнеш внимание на хора, които очевидно не се грижат за теб, наранява себе си.\nТова по същество е ново порно за жени , парчета връзки, които са лош заместител на истинската любов. Направете детокс на мъжа, за да намерите истинска връзка.\nИзточник на снимки: candydiaries.com.\nкак да го накарате да поиска вашия номер\nкога Аляска се превърна в държава на Съединените щати\nотговарят ли котките на имената им\nстари карти на викинги на морски създания